Isot vuokrayhtiöt ovat luopuneet takuuvuokrista, koska kaikilla ei enää ole niihin varaa – Helsingissä yksityiselle vuokranantajalle voi joutua maksamaan tuhansien eurojen vakuuden

Yksityisten vuokranantajien mukaan takuuvuokrasta luopuminen näkyy kalliimpina vuokrina.

Sato ja Kojamo ovat pitkälti luopuneet vakuudesta, eli takuuvuokrasta.­

Isot asuntosijoitusyhtiöt Sato ja Kojamo ovat luopuneet lähes kokonaan takuuvuokran perimisestä vuokralaisilta.

Sato luopui takuuvuokrasta eli vakuudesta pari vuotta sitten. Kojamolla vakuudesta on luovuttu verkkokaupassa – eli jos asunnon vuokraa suoraan verkkokaupan kautta, vakuutta ei tarvitse maksaa. Muulloin vakuus on 250 euroa. Kojamon Lumo-verkkokauppa avattiin syksyllä 2015.